Grue Finnskog kirke

Grue Finnskog kirke (tidl. Revholt kapell) er en langkirke fra 1886 i Grue kommune, Innlandet fylke. Byggverket er i tre og har 340 plasser, og ligger i Svullrya på Grue Finnskog. Den første kirken ble innviet 4. mars 1863 og hadde 200 sitteplasser. Denne ble revet i 1883. En ny kirke ble innviet 8. desember 1886 med bortimot 430 sitteplasser. 28. januar 1948 falt denne ned på grunn av store snømengder. Kun tårnet og den bakre delen av kirken sto igjen. Kirken ble gjenreist 1949–50 og på ny innviet den 26. november 1950. Tidligere var det gravplasser ute på noen holmer i sjøen Røgden de kalles Kjerringholmene eller Akkasauri. Altertavlen har et bilde malt av Cecilie Dahl i kopi etter Carl Bloch. Referanser Litteratur John Peter Collett (1978). Kirke og menighet i Grue gjennom 150 år. Grue kirke 1828–1978. Grue menighetsråd. s. 189–191, 271–274 og 377–379. ISBN 82-7104-041-3. Alf Henry Rasmussen (1993). «Grue Finnskog kirke». Våre kirker. Norsk kirkeleksikon. Kirkenær: Vanebo forlag. s. 626. ISBN 82-75-27022-7. Eksterne lenker (no) «Grue Finnskog kirke». Kirkesøk. Den norske kirke. (no) «Grue Finnskog kirke». Kulturminnesøk. Riksantikvaren – Direktoratet for kulturminneforvaltning.